На основу члана 117, 120. и 122. Статута општине Љубовија („Службени лист општине Љубовија“, број 3/2019) и члана 9. Правилника о одржавању јавне расправе („Службени лист општине Љубовија“, број 12/2018), извештај са јавне расправе о нацрту плана развоја Општине Љубовија за периоду 2024. до 2030 године, дана 02.08.2023 објављује:

**ИЗВЕШТАЈ О СПРОВЕДЕНОМ ПРОЦЕСУ ЈАВНЕ РАСПРАВЕ О НАЦРТУ ПЛАНА РАЗВОЈА ОПШТИНЕ ЉУБОВИЈА ЗА ПЕРИОД ОД 2024 ДО 2030 ГОДИНЕ**

ИНФОРМАЦИЈЕ О ПРОЦЕСУ ЈАВНЕ РАСПРАВЕ

Нацрт Плана развоја израдио је Координациони тим за израду Плана развоја општине Љубовија за период од 2024. до 2030. године образован Решењем Председника општине, број: 06-307/2022-01 од 12.05.2022.године (у даљем тексту: Координациони тим). Састав Координационог тима наведен је у Нацрту Плана развоја.

Нацрт Плана развоја израђен је уз техничку и стручну подршку пројекта “Подршка унапређењу управљања и економског планирања на локалном нивоу у циљу убрзања спровођења циљева одрживог развоја у Републици Србији”, који спроводи канцеларија Програма Уједињених нација за развој у Србији, уз финансијску помоћ Републике Словачке.

Општинско веће је 28. јуна позвало стручну јавност и све заинтересоване грађане да се укључе у поступак јавне расправе о нацрту Плана развоја општине Љубовија за период 2024-2030. године. Сам документ је објављен на званичном интернет сајту Општине [www.ljubovija.rs.](http://www.ljubovija.rs/)

У оквиру поступка јавне расправе, у среду 12. јула 2023. године, у згради Општинске управе, организован је отворени састанак коме су присуствовали чланови Партнерског форума и заинтересовани грађани општине Љубовија, као и представници Програма Уједињених нација за развој у Србији.

Том приликом је представљена визија развоја општине Љубовија, развојни правци и приоритетни циљеви које Општина планира да оствари до 2030. године, као и мере које је неопходно спровести у наредних седам година како би се постављени циљеви и постигли. Јавна расправаје трајала до 29. јула 2023. Године, до када су сви заинтересовани имали могућност да поднесу своје предлоге или сугестије на план развоја. До тада није пристигао ни један предлог на оставњену мејл адресу нити на писарницу општинске управе.

ДОДАТНЕ ИНФОРМАЦИЈЕ

Програм Јавне расправе за Нацрт Плана развоја општине Љубовија за период од 2024. до 2030. године објављен је на званичној интернет страници општине Љубовија [www.ljubovija.rs](http://www.ljubovija.rs).

**Није било предлога и примедби и сугестија.**

Број: 06-307/2022-01 до 29.07.2022.године